text: Slut på en konflikt - nu truer en ny
  26 april 2013 kl. 08.27
  En ny konflikt er på vej: Læger truer med at lukke praksisser.
  Næppe er en konflikt overstået, før en ny truer.
  Danske Regioner og de privatpraktiserende læger kan nemlig ikke blive enige om en fornyelse af den overenskomst, som udløb 1. april i år, skriver netavisen Dagens.dk.
  Lægerne er blevet mødt med krav om at arbejde mere. Regionerne vil også have mere indflydelse på, hvordan lægerne driver deres virksomhed.
  - Kommer der et diktat om det her, så vi skal løbe stærkere og have flere patienter igennem hurtigere, så nedlægger jeg min praksis, for det kan jeg simpelthen ikke. Jeg har i forvejen en arbejdsuge på op til 70-80 timer, og jeg vil ikke være med til at bruge mindre tid på mine patienter, end jeg gør nu, forklarer Mogens Lyngshøj, der har praksis i Esbjerg, til Dagens.dk.
  